Document ID: 32001R1593

Kommissionens forordning (EF) nr. 1593/2001
af 2. august 2001
om ansøgninger om eksportlicenser for ris og brudris med forudfastsættelse af restitutionen
KOMMISSIONEN FOR DE EUROPÆISKE FÆLLESSKABER HAR -
under henvisning til traktaten om oprettelse af Det Europæiske Fællesskab,
under henvisning til Rådets forordning (EF) nr. 3072/95 af 22. december 1995 om den fælles markedsordning for ris(1), senest ændret ved Kommissionens forordning (EF) nr. 1667/2000(2),
under henvisning til Kommissionens forordning (EF) nr. 1162/95 af 23. maj 1995 om særlige gennemførelsesbestemmelser for ordningen med import- og eksportlicenser for korn og ris(3), senest ændret ved forordning (EF) nr. 409/2001(4), særlig artikel 7, stk. 4, andet afsnit, og
ud fra følgende betragtninger:
(1) Efter artikel 7, stk. 4, i forordning (EF) nr. 1162/95 udstedes, når der ved fastsættelsen af en eksportrestitution særligt henvises til nævnte stykke, eksportlicenser med forudfastsættelse af restitutionen den tredje arbejdsdag efter ansøgningens indgivelse. Efter nævnte artikel fastsætter Kommissionen en enhedsprocentsats for nedsættelse af mængderne, hvis de i eksportlicensansøgningerne anførte mængder overstiger de mængder, der kan indgås forpligtelse om. Som led i ovennævnte procedure er der ved Kommissionens forordning (EF) nr. 1549/2001(5) fastsat restitutioner for 600 tons.
(2) De mængder, der blev ansøgt om den 1. august 2001, overstiger den disponible mængde. Der bør derfor fastsættes en procentsats for nedsættelse af mængderne i de eksportlicensansøgninger, der indgives den 1. august 2001.
(3) Denne forordnings bestemmelser bør i betragtning af deres formål træde i kraft, så snart de offentliggøres i De Europæiske Fællesskabers Tidende -
UDSTEDT FØLGENDE FORORDNING:
Artikel 1
For ansøgninger om eksportlicenser for ris og brudris med forudfastsættelse af restitutionen, der i henhold til forordning (EF) nr. 1549/2001 blev indgivet den 1. august 2001, udstedes der eksportlicenser for de deri anførte mængder multipliceret med en koefficient på 54,47%.
Artikel 2
For ansøgninger om eksportlicenser for ris og brudris, der indgives fra den 2. august 2001, udstedes der ikke eksportlicenser i henhold til forordning (EF) nr. 1549/2001.
Artikel 3
Denne forordning træder i kraft den 3. august 2001.
Denne forordning er bindende i alle enkeltheder og gælder umiddelbart i hver medlemsstat.
Udfærdiget i Bruxelles, den 2. august 2001.

Labels: 3
17